Г О Д И Ш Е Н Д О К Л А Д

 за дейността през 2020 год. на НЧ „Наука 1905“

 с.Комарево, общ.Долна Митрополия

Уважаеми дами и господа,

 1. Основните функции и задачи на НЧ „Наука 1905“ са:
- Отстояване позицията за водещо културно средище;
- Обогатяване на културния живот; Развитие на библиотечната дейност;
- Превръщане на читалището в информационен център;
- Съхраняване на народните обичаи и традиции;
- Работа по проекти;
- Партниране с местното самоуправление за развитието на културните процеси.
Приоритетни задачи за изминалия отчетен период бяха:
- Уреждане и поддържане на общодостъпни библиотеки;
 - Предоставяне на компютри и интернет услуги по Програма „Глобални библиотеки";
- Кандидатстване, разработване и реализиране на проекти;

 2. ДЕЙНОСТИ:
   Библиотечна и информационна дейност
Основна цел в библиотечната дейност е привличане на читатели от най- ранна детска възраст, но тази отчетна година е белязана с възникването на пандемията от корона вирус и читалищата дълго време бяха затворени.
През 2020 г. общият брой на посещенията в библиотеката са 809 бр. Най-голям е броят на учащите се-ученици. Читалищната библиотека притежава фонд от 11039 тома литература, а заетите библиотечни документи са 1412 бр. Потребителите на библиотеката през 2020 год. са 103.
За популяризиране на дейността си читалищната библиотека организира:
• Открити уроци, беседи, разговори, кътове и витрини, културни мероприятия, свързани с книгата.
• Запознаване на учениците с изискванията, условията и начина за ползване на необходимата литература в библиотеката;
• Работа с най-малките деца с цел зараждане интерес към книгата. През периода 2020 г.не са получени нови заглавия. В библиотеката се получава 2 периодично издание.
Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.
Продължава изпълнението на проект „Глобални библиотеки". Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалня, а да се търсят ресурси в уеб - библиотеки и специализирани портали, да се работи с електронни масиви. Библиотеката е оборудвана с 4 компютърни работни места с периферни устройства, с неограничена Интернет връзка, с копирна апаратура.
Библиотечните работници съчетават традиционните библиотечни услуги с използването на новите технологии, така, че читателите да са по-информирани, по-удовлетворени в търсенията си, да усещат библиотеката като едно любимо място. С компютрите за потребителите, с достъпа до интернет и онлайн информация библиотека има нов, по-модерен облик, утвърди се като средище на информация, комуникация, знание, култура.

Средства от бюджета за 2020 г.
През изминалата година читалището работи по утвърдени субсидии, отпуснати от държавния и общински бюджет. Държавната субсидия за 2020 г. е на стойност 15660 лв. и дофинансиране от Община Д.Митрополия в размер на 1005 лв. За 2021 година - държавна субсидия е на стойност 17226 лв. и дофинансиране от Община Долна Митрополия в размер на 1005 лв.

 Мероприятия

1.Богоявление – организирано посещение на празника в с.Ясен

2.172 години от рождението на Христо Ботев

3.Работна среща в Община Долна митрополия, във връзка с обсъждането на бюджета за 2020 год.

4.Агитационна кампания за Банго Василий 5.Работа по проекта на МК „Българските библиотеки-съвременни центрове за четене и информираност“

6.Посещение на общинското мероприятие в с.Божурица във връзка с ромския празника Банго Василий

7.Ивановден в с.Комарево

8.Организиран празник Бабинден

9.Работна среща в РБ „Хр.Смирненски“ гр.Плевен във връзка с проекта „Форма на диалог между гражданите и общините“

10.Организиране и провеждане на рождения ден на Янка Стоилова

11.Ден на виното и любовта

12.Презентация, посветена на 147 години от обесването на Васил Левски 13.Честит рожден ден, Росица! 14.Баба Марта в клуба на пенсионера

15.ЧРД на Зинка Генчева в пенсионерски клуб

16.8-ми март-общоселско тържество

17.Участие с проект по фонд „Обединени срещу COVID-19“

18.Частичен ремонт на покрива на НЧ „Наука 1905“ 19.Раздаване помощи от Община Д.Митрополия на нуждаещи се във връзка с пандемията 20.Участие във виртуалната изложба на НЧ Зора 1990“ с.Победа „Царица Роза“ на Сашка Лазарова и Теодора Димитрова

21.1 Юни-ден на детето в ДГ „Бреза“ и изпращането на първокласници 22.2 Юни - Ден Ботев

23.Участие в заседание на общото събрание на МИГ Д.Митрополия-Долен Дъбник

24.СВЕТИ ДУХ,храмов празник на църквата Св.Троица в с.Комарево. 25.Първата читателка на библиотеката за ваканция 2020 Цвети

Иванова покани приятелките си да четат книжки заедно

26.Весели летни игри

27.Да поиграем на воля

28.На хубавата нова улица в нашето село 29.Да се състезаваме 30.Екскурзия до Рупите, Мелник, Роженски манастир

31.Еньовден в с.Комарево 32.Екскурзия до комплекс „Хитър Петър“ в Бели Осъм 33.Участие по проект на МК „Българските библиотеки-съвременни центрове за четете и информираност“

34.Отбелязване на международния празник на бирата

35.Участие в онлайн конкурс на тема „От браздата до софрата- по дългия път на хляба“ с фото на обредни хлябове

36.Организирана екскурзия до Троянския манастир по повод Богородица

37.Информационна среща на населението с представители от Общината и Сдружение „Проектека“ по проект на Общината Долна Митрополия.

38.Четене на приказки от Ангел Каралийчев по повод 118 години от рождението му

39.Екскурзия до Етъра и посещение на празника на пестила и Национален фолклорен конкурс "Обредна трапеза"

40.На фестивал в гр. Ловеч

41.Организиран и проведен празник на плодородието, съвместно със с.Божурица-пенсионерски клуб

42.Празник за деня на усмивката

43.Организирана екскурзия до Бачковският манастир и Кръстова гора 44.Онлайн участие в 7-ми музикален виртуален празник на кратуната и спечелване на отличие и грамота 45.Провеждане на анкета по проект „ Гражданско участие и публичен контрол в процеса на вземане на решения“ сред млади хора от селото ни

46.Отбелязване на 140 годишнина от рождението на Йордан Йовков –витрина

47.Участие на НЧ „Наука 1905“ в обучение, свързано с подготовката на проекти по СВОМР по процедура BG06RDNP001-19.457 - МИГ Долна Митрополия – Долни Дъбник Мярка 7.02. „Стимулиране на местното развитие и активността на територията на МИГ чрез популяризиране на културно-историческото материално и нематериално наследство и спорта“ 48.Участие със снимки на хора в национална носия в онлайн конкурс „Българските фолклорни мотиви“, организиран от „Ателие ADRIANA ROBERT“. 49.По повод националната седмица на четенето НЧ „Наука 1905“ направи анкета на 10 деца и възрастни читатели на библиотеката с въпроса „Обичам да чета, защото…“.

50.Във връзка със седмицата на четенето ученици писаха есе на тема „Езикът, който ни събира и разделя“.

51.Поздравителен адрес да вестник „Златна възраст“ и „Над 55“ по повод 85 рожден ден на Борис Иванов Маринов от с.Комарево

Считаме, че през изминалите години постигнахме много, като оценяваме и възможностите да се работи за още по-добри резултати. Читалището се утвърди като обществено - значима институция със собствен принос. Ръководството и екипът на читалището работят за разширяване кръга от партньори с културни институции, учебни заведения, както и в посока на подобряване на предлаганите услуги. Търсим възможности за кандидатстване по проекти и програми.
Като председател и от името на читалищното настоятелство благодарим на общото събрание за оказаното доверие и работата ни, като ръководен орган за дейността в Народно читалище „Наука 1905".

 Библиотекар: Теодора Димитрова